proxectonos/corpus_dominio_legal_administrativo_tmp huggingface dataset:
24/07/2017 | Administración LocalMunicipal
Teo
Requirimento de inscrición dun can no rexistro municipal (Resolución de alcaldía nº 448/17)

Intentada a notificación os días 2 e 6 de xuño de 2017, a través de carta certificada, á dirección que consta no expediente, sendo esta devolta polo servizo de Correos, por ausente no reparto; de acordo co disposto por o art.44 e 46 da Lei 39/2015 de Procedemento Administrativo Común das Administracións públicas, procédese a súa publicación no Taboleiro de edictos do Concello de Teo, no Boletín Oficial da Provincia de A Coruña e no Boletín Oficial do Estado ao obxecto de que sirva de notificación a D. ESTEBAN JORGE MIRCEA GABRIEL VILATUÑA LANGTON, para requirimento de inscrición dun can no rexistro municipal. O texto íntegro de dita resolución así como o expediente encóntranse a disposición do interesado no Departamento de Medio Ambiente do Concello de Teo. Teo, 18 de xullo de 2017 O alcalde Rafael C. Sisto Edreira
24/07/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 7 de xullo de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Oza-Cesuras (expediente IN407A 2017/103-1)

Acordo do 7 de xullo de 2017 da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Oza-Cesuras (expediente IN407A 2017/103-1) Expte.: IN407A 2017/103-1 Solicitante: Unión Fenosa Distribución, S. A. Denominación: ampliación de potencia de CT 15A917 Monfoi-Porzomillos. Concello: Oza-Cesuras. Características técnicas: Ampliación de potencia do centro de transformación intemperie Mondoi-Porzomillos (15A917), cunha potencia de 100 KVA, e unha relación de transformación de 15,000/400 V. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 7 de xullo de 2017. Isidoro Martínez Arca Xefe territorial da Coruña
24/07/2017 | Administración LocalMunicipal
A Coruña
Área de Emprego e Economía Social
Anuncio de licitación (As-25/2017)

Anuncio de licitación (As-25/2017) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-25/2017.2. Obxecto do contrato: servizo de execución das accións formativas e asistencia técnica do programa de “alfabetización dixital” nas aulas de informática e outras dependencias das Bibliotecas Municipais da Coruña. Duración: un ano prorrogable por outro máis.3. Tramitación: ordinaria. Procedemento: aberto.4. Orzamento base de licitación: 25.000 € anuais (IVE exento). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o festivo, o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 17 de xullo de 2017. Alejandra Valentina Puigfel De Wit. alcalde delegado da Área de Emprego e Economía Social (Decreto de delegación do18.04.2017)
24/07/2017 | Administración LocalMunicipal
Ferrol
Facenda e Patrimonio
Padrón mercados agosto 2017

O día 17/07/2017 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de agosto do exercicio 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 19 de xullo de 2017 O alcalde Asdo.: Jorge Juan Suarez Fernández
24/07/2017 | Administración LocalMunicipal
Ortigueira
Secretaría
Anuncio resolución de delegación das atribucións da Alcaldía

Por esta Alcaldía con data 18 de xullo de 2017 ditouse a seguinte RESOLUCION “Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Neste sentido, o titular desta Alcaldía encontrarase ausente dende o día 19-07-2017 ata 18-08-2017 por vacacións. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro PRIMEIRO. Delegar na Primeira Tenente de Alcalde, Dª Vanesa Trevín Pita, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, dende o 19-07-2017 ata 18-08-2017. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado ha de informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente si non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia de A Coruña, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas.” O que se fai publico para xeral coñecemento e aos efectos oportunos Ortigueira 18 de xullo de 2017 O Alcalde Juan Vicente Penabad Muras
24/07/2017 | Administración LocalMunicipal
Curtis
Aprobación do padrón fiscal da taxa pola prestación do servizo municipal de saneamento, depuración e abastecemento de auga

ASUNTO: EXPOSICIÓN PÚBLICA DA APROBACIÓN DO PADRÓN FISCAL DA TAXA POLA PRESTACIÓN DO SERVIZO MUNICIPAL DE SANEAMENTO, DEPURACIÓN E ABASTECEMENTO DE AUGA Por Decreto 218/2017 de data 14/07/2017, Javier Francisco Caínzos Vázquez, alcalde-presidente do Concello de Curtis, provincia da Coruña, ditou a seguinte RESOLUCIÓN: PRIMEIRO.–Aprobar o padrón fiscal da taxa pola prestación do servizo municipal de augas correspondente ao período do 4.º trimestre do ano 2016 e do 1.º trimestre do ano 2017. SEGUNDO.–Expoñer ao público o padrón de usuarios do cuarto trimestre do ano 2016, por un importe de 82.624 € (68.023,82 €), e do primeiro trimestre do ano 2017, por un importe de 81.722,66 € (69.153,64 € s/canon), polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra o padrón de usuarios todos os interesados poderán interpor recurso de reposición segundo o disposto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén poderá interpor calquera outro recurso que estime conveniente. CUARTO.–O pagamento farase efectivo nas entidades financeiras colaboradoras no prazo dun mes dende a publicación deste acordo no BOP, considerándose este o período voluntario de ingreso. Transcorrido o prazo voluntario de ingreso iniciarase o período executivo e a débeda resultante esixirase polo procedemento de constrinximento, cun recargo de prema reducido do 10 por cento, ou, no seu caso, o recargo de prema ordinario do 20 por cento e os correspondentes intereses de demora. Non obstante, o recargo será do 5 por centro e non se esixirán xuros de mora se a débeda se paga antes de recibir a notificación de providencia de constrinximento. QUINTO.–Advírtese aos contribuíntes de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia e, así mesmo, indícase que a repercusión do canon da auga poderá ser obxecto de reclamación económico-administrativa ante o órgano económico- administrativo da Comunidade Autónoma de Galicia no prazo de un mes dende que se entenda producida a notificación. Curtis, a catorce de xullo de dous mil dezasete. O alcalde, Javier Franciso Cainzos Vázquez
24/07/2017 | Administración LocalMunicipal
Brión
Edicto de aprobación definitiva do padrón do lixo 2017

EDICTO DE APROBACIÓN DEFINITIVA DO PADRÓN DO LIXO 2017 Rematado o período de exposición ao público do padrón de recollida do lixo correspondente ao ano 2017, por resolución da Alcaldía do 19/07/2017 aprobouse definitivamente o mesmo, que consta de 3768 recibos e ascende a cantidade de trescentos corenta e catro mil catrocentos trinta e catro, con cincuenta céntimos de euro (344.434,50 €). Brión, 19 de xullo de 2017. O ALCALDE Asdo.: José Luis García García
24/07/2017 | Administración LocalMunicipal
Ordes
Información pública aprobación inicial orzamentos municipais, exercicio 2017

O Pleno do Concello, de data 8 de xuño de 2017, acordou non aprobar inicialmente os orzamentos municipais, exercicio 2017, formados pola Alcaldía. O Pleno do Concello, de data 15 de xuño de 2017, acordou non outorgar a confianza vinculada a aprobación dos orzamentos municipais exercicio 2017 (no art.197. bis.1. a) da Lei Orgánica 5/1985, do 19 de xuño). Transcorreu o prazo dun mes para a presentación dunha moción de censura cun candidato alternativo a Alcalde, polo que de conformidade co establecido no art.197. bis.5 da Lei Orgánica 5/1985, do 19 de xuño, a confianza enténdese outorgada e os orzamentos municipais, exercicio 2017, aprobados inicialmente. De conformidade co establecido nos artigos 112.3 da Lei 7/1985, de 2 de abril, e 169.1 do Real Decreto Lexislativo 2/2004, do 5 de marzo, o citado expediente exponse ao público na Secretaría municipal polo prazo de quince días hábiles, a contar dende o seguinte ao de inserción do presente anuncio no Boletín Oficial de Provincia, con fin de que os interesados poida realizar as reclamacións que estime oportunas. As reclamacións axustaranse ao disposto no artigo 170 do Real Decreto Lexislativo 2/2004, do 5 de marzo. Os orzamentos e a documentación anexa consideraranse definitivamente aprobados se durante o citado prazo non se tiveran presentado reclamacións. En caso contrario, o Pleno disporá dun prazo dun mes para resolvelas. Ordes, 18 de xullo de 2017 O Alcalde-Presidente José Luis Martínez Sanjurjo
24/07/2017 | Administración LocalMunicipal
A Coruña
Área de Emprego e Economía Social
Anuncio de licitación (As-57/2017)

Anuncio de licitación (As-57/2017) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-57/2017.2. Obxecto do contrato: servizo de deseño e execución do programa de promoción lectora “Merendas con contos” nas bibliotecas municipais. Duración: dous anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 31.360 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o festivo, o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 17 de xullo de 2017. Jose Maria Miguel Rafael Francisco Lopez Escobar Zaccagnini Tte. alcalde delegado da Área de Emprego e Economía Social (Decreto de delegación do 18.04.2017)
21/07/2017 | Administración de JusticiaJuzgados de Primera Instancia
1ª Instancia 8 A Coruña
Notificar sentencia a Transportes y Comunicaciones Mediodía S. L.

Ioan Sebastian Cabrinety Carda, letrado da administración de xustiza do Xulgado de Primeira Instancia Núm.8 da Coruña, fago saber que no Xuizo Verbal 1061/16-JL ditouse sentenza de fecha 30/06/2017 que non puido ser notificada a TRANSPORTES Y COMUNICACIONES MEDIODÍA S. L., CIF B-70182969, parte demandada, por estar en paradoiro descoñecido. A dita resolución procesual atópase na oficina xudicial deste órgano (r/Monforte, s/n, 4.ª planta na Coruña) onde o interesado poderá ter coñecemento íntegro do acto. Contra a dita resolución poderá interpor un recurso de apelación no prazo de 20 días consonte co establecido na Lei de Axuizamento civil (LAC). Espido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 12 de julio de 2017. Ioan Sebastian Cabrinety Carda O letrado da administración de xustiza
21/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.57868. LMTS, CTS e RBT. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Unión Fenosa Distribución S. A. solicita de Augas de Galicia, por atoparse nas marxes do río Xentiña e Fornos, a autorización de obras no lugar de Punxeiros-Fornos, parroquia de Serantes (San Xián), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57868. As obras solicitadas consisten na execución da obra ”LMTS, CTS, RBT Punxeiros-Fornos (Oleiros)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 11 de xullo de 2017. O xefe do Servizo Territorial Néstor Rodríguez Arias
21/07/2017 | Administración LocalMunicipal
Zas
Exposición pública da Conta Xeral do Concello de Zas do ano 2016

Formulada e rendida a Conta Xeral do Concello de Zas correspondente ao exercicio económico 2016, e informada pola Comisión Especial de Contas en data de 19 de xullo de 2017, sométese a exposición pública, cos documentos xustificativos, polo prazo de 15 días hábiles contados desde o seguinte o da publicación deste anuncio no Boletín Oficial da Provincia, a fin de que, durante os devanditos 15 días e 8 máis, os interesados poidan formular as reclamacións, reparos ou observacións que se consideren pertinentes, os cales deberán dirixirse ao señor Alcalde-Presidente. Todo elo en cumprimento do disposto no artigo 212 do Texto Refundido da Lei Reguladora das Facendas Locais (aprobado por Real Decreto Lexislativo 2/2004 de 5 de marzo) e a Regra 49.2 da Orde HAP/1781/2013, de 20 de setembro, pola que se aproba a Instrucción do Modelo Normal de Contabilidade Local. Zas 19 de xullo de 2017. O Alcalde Asdo. Manuel Muiño Espasandín.
21/07/2017 | Administración LocalMunicipal
Teo
Aprobación inicial do orzamento 2017 e cadro de persoal

EDICTO O orzamento municipal do Concello de Teo para o exercicio 2017, así como o cadro de persoal para dito exercicio, foron aprobados inicialmente por acordo do Pleno da Corporación en sesión de data 17/07/2017, expoñéndose ao público durante 15 días hábiles, durante os cales os interesados poderán examinalo nos servizos económicos do Concello e presentar as reclamacións que estimen oportunas. Todo elo en cumprimento do disposto no artigo 169 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facenda Locais. Se durante o citado prazo non se tiveran presentado reclamacións, entenderase definitivamente aprobado, de acordo có disposto no artigo 20.1 do Real Decreto 500/1990, de 20 de abril, e o artigo 169.1 do Real Decreto Lexislativo 2/2004, de 5 de marzo. Teo, 18 de xullo de 2017. O alcalde Rafael Sisto Edreira
21/07/2017 | Administración LocalMunicipal
Frades
Anuncio conta xeral 2016

En cumprimento do disposto no artigo 212 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e unha vez debidamente sometida a informe pola Comisión Especial de Contas, exponse ao público a Conta Xeral correspondente ao exercicio 2016 do Concello de Frades por un prazo de quince días, durante os cales e oito máis as persoas que se consideren interesadas poderán presentar as reclamacións, reparos ou observacións que teñan por convenientes. Frades, 14 de xullo de 2017 O alcalde Asdo.: Roberto Rey Martínez
21/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.57401. Legalización peche. Concello de Malpica de Bergantiños

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Aitor Javier Lacampa Bouyafsakh solicita de Augas de Galicia, por atoparse nas marxes do río Vaa, a legalización de obras no polígono 501, parcela 9000, no lugar de Aldeola, parroquia de Cerqueda (San Cristovo), concello de Malpica de Bergantiños (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57401. As obras solicitadas consisten no peche de parcela en varios tramos: un mediante base de formigón e 7 filas de bloque de formigón e outro de mediante malla metálica incluíndo un portalón de acceso, muro divisorio de parcelas de 8,00 m. l. mediante 7 filas de bloques de formigón e porta de acceso as dúas parcelas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Malpica de Bergantiños ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 11 de xullo de 2017. O xefe do Servizo Territorial Néstor Rodríguez Arias
21/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.56567. Legalización obras. Concello de Coristanco

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Coristanco solicita de Augas de Galicia, por atoparse nas marxes do río Loureiro, a legalización de obras no lugar de Centiña, parroquia de Coristanco (San Paio), concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56567. As obras solicitadas consisten na construción dun muro e recheo, relacionado co expediente DH. D15.49613. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 11 de xullo de 2017. O xefe do Servizo Territorial Néstor Rodríguez Arias
21/07/2017 | Administración LocalMunicipal
Arzúa
Aprobación inicial de derrogación da Ordenanza do prezo público de baile

ANUNCIO APROBACIÓN INICIAL DE DEROGACIÓN DE ORDENANZA REGUADORA DO PREZO PÚBLICO POLA REALIZACIÓN DE ACTIVIDADES CULTURAIS DE BAILE O Pleno do Concello de Arzúa, na sesión celebrada o día 30 de xuño de 2017, acordou a derogación da ordenanza reguladora do prezo público pola realización de actividades culturais de baile. Por medio do presente anuncio exponse ao público por un período de trinta (30) días hábiles, que comezará a contar dende o seguinte á inserción deste anuncio no Boletín Oficial da Provincia, co fin de que durante este poidan formularse as reclamacións que se consideren oportunas. Se non se presentasen reclamacións, esta Ordenanza entenderase definitivamente derrogada sen necesidade de novo acordo. Arzúa, 17 de xullo de 2017. O alcalde-presidente Asdo.: José Luis García López
21/07/2017 | Administración LocalMunicipal
Arzúa
Aprobación do padrón da taxa de axuda no fogar

APROBACIÓN DO PADRÓN DA TAXA POLO SERVIZO DE AXUDA NO FOGAR Por Resolución da Alcaldía de data 17 de xullo de 2017 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de xuño de 2017. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 18 de xullo de 2017. Asdo.: José Luis García López Alcalde-presidente do Concello de Arzúa
21/07/2017 | Administración LocalMunicipal
Cee
Licitación do contrato de subministración e instalación para a conservación na rede de iluminación pública no casco vello de Cee

O Concello de Cee saca a licitación o contrato de Subministro e instalación para a conservación na rede de iluminación pública no casco vello de Cee. PAS 2015. Expte: 2017/C005/000001. OBXECTO DO CONTRATO: Subministro e instalación para a conservación na rede de iluminación pública no casco vello de Cee. FORMA DE PROCEDEMENTO DE ADXUDICACIÓN: procedemento aberto. Varios criterios de adxudicación. Tramitación ordinaria. DURACIÓN DO CONTRATO: 2 meses. ORZAMENTO: 102.316,20 € e un imposto sobre o valor engadido de 21.486,40 € o que fai un total de 123.802,60 €. FINANCIAMENTO: o importe aboarase con cargo á partida 16561900 do vixente orzamento municipal sendo financiada polo Plan de Acción Social 2016 da Excma. Deputación Provincial de A Coruña. - Prezo: 60 puntos. Para a valoración da mesma utilizarase a fórmula de valoración de ofertas económicas en contratos 2006 fruto do convennio de investigación da Deputación de A Coruña co departamento de matemática aplicada da Universidade de Santiago de Compostela: http//www.dicoruna.es/contratación/valoración/. - Prazo de garantía: puntos máximos 20 en función do maior prazo co establecido como mínimo no prego, valorarándose proporcionalmente. Ofertarase en meses conforme o modelo da cláusula séptima. Valorarase co máximo de 20 puntos a oferta que propoña maior prazo de garantía, o resto das ofertas de acordo cunha simple regla de tres. - PRAZO DE PRESENTACIÓN DE PROPOSICIÓNS: quince días naturais, contados a partir do seguinte a aquel en que apreza o anuncio no BOP e no perfil do contratante. LUGAR E PRAZO DE PRESENTACIÓN DE PROPOSICIÓNS: No Rexistro Xeral do Concello de Cee en horario de 9 a 13,30 horas, de luns a venres. Tamén poderanse enviar as proposicións por correo, xustificando a data de envio na oficina de correos e anunciar ao organo de contratación a remisión da oferta mediante telex, fax, telegrama ou correo electrónico o mesmo día da súa presentación en Correos. MÁIS INFORMACIÓN E CONSULTA DE PREGOS DE CLÁUSULAS ADMINISTRATIVAS E DE PRESCRIPCIÓNS TÉCNICAS QUE REXEN O CONTRATO: Secretaría do Concello de Cee, en horario de 9:00 a 13:30 e no perfil do contratante (www.concellocee.es) Telf: 981745100. fAX;: 981746757. Cee, 18 de xullo de 2017 O alcalde Ramón Vigo Sambade
21/07/2017 | Administración LocalMunicipal
Cambre
Anuncio de formalización de contrato - Expediente: 2016/C004/000012

a) Organismo: Concello de Cambre. b) Dependencia que tramita o expediente: Secretaría- Contratación. c) Número de expediente: 2016/C004/000012 d) Enderezo de Internet do perfil de contratante: www.cambre.es e www.contratosdegalicia.es a) Tipo de contrato: Contrato de servizos b) Descrición: Contratación do servizo de organización e desenvolvemento de campamentos urbanos do Concello de Cambre nos períodos vacacionais escolares c) Referencia de nomenclatura: CPV: 92300000-4 Servizos de entretemento CPA: 93.29 Outros servizos recreativos e de entretemento d) Medios de publicación dos anuncios de licitación. Boletín Oficial da Provincia da Coruña, Plataforma de Contratos de Galicia, Perfil do Contratante do Concello de Cambre, e diario “La Opinión” e) Datas de publicación dos anuncios de licitación. - 15 de maio de 2017 (BOP) - 15 de maio de 2017 (Plataforma de Contratos de Galicia e Perfil do Contratante) - 18 de maio de 2017 (prensa) a) Tramitación: Ordinaria b) Procedemento: Aberto, con multiplicidade de criterios de valoración 4. Valor estimado do contrato: 193.760,57 euros 5. Orzamento base de licitación: O orzamento total do contrato é de 193.760,57 euros (IVE incluído), correspondente aos anos 2017 e 2018, desagregados en: - Prezo sen IVE: 176.145,97 euros - IVE (10%): 17.614,60 euros - Total: 193.760,57 euros Os prezos desagregados por actividade e ano son os seguintes: a) Data da adxudicación: 11/07/2017 b) Data de formalización do contrato: 17/07/2017 c) Contratista: Xestión Cultural Áurea, S. L. d) Importe de adxudicación: Total contractual (importe 1º ano + importe 2º ano): - Prezo sen IVE: 124.296,25 euros - IVE (10 % ): 12.429,62 euros - Total: 136.725,87 euros e) Vantaxes da oferta adxudicataria: - Baixa económica ofertada - Memoria de execución do programa presentada: o Relación de actividades o Coordinación do programa o Materia prima e material - Medidas de inserción sociolaboral ofertadas Cambre, 18 de xullo de 2017 O alcalde Óscar A. García Patiño
21/07/2017 | Administración LocalMunicipal
Ferrol
Facenda e Patrimonio
Padrón aparcadoiro da Magdalena agosto 2017

O día 14/07/2017 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de agosto de 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 17 de xullo de 2017 O alcalde Asdo.: Jorge Juan Suárez Fernández
21/07/2017 | Administración LocalMunicipal
Culleredo
Secretaría Xeral
Aprobación inicial da derrogación do Regulamento do Rexistro de Unións de Feito do Concello de Culleredo

ANUNCIO APROBACIÓN INICIAL DA DERROGACIÓN DO REGULAMENTO DO REXISTRO DE UNIÓNS DE FEITO DO CONCELLO DE CULLEREDO O Pleno do Concello de Culleredo, en sesión ordinaria celebrada o 29 de xuño de 2017, aprobou inicialmente a derrogación do Regulamento do Rexistro de Unións de Feito do Concello de Culleredo. De acordo co disposto no art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia– para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ao público. Culleredo, 17 de xullo de 2017. O alcalde-presidente Julio Sacristán de Diego
21/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.58069. Vivenda. Concello de Cabana de Bergantiños

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Jhon Kevin Pacurar Zoller solicita de Augas de Galicia, por atoparse nas marxes do río s/d, a autorización de obras no polígono 25, parcelas 228, 229, 230, 231 e 976, no lugar de As Revoltas-Sinde, parroquia de Canduas (San Martiño), concello de Cabana de Bergantiños (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58069. As obras solicitadas consisten na construción dunha vivenda unifamiliar composta de planta baixa e alta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabana de Bergantiños ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 11 de xullo de 2017. O xefe do Servizo Territorial Néstor Rodríguez Arias
21/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.57672. Conexión de saneamento. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Arteixo solicita de Augas de Galicia, por atoparse nas marxes do río Groba, a autorización de obras no lugar de A Groba, parroquia de Larín (Santo Estevo), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57672. As obras solicitadas consisten na acometida a rede xeral mediante tubaria de PVC de 200 mm de diámetro nunha lonxitude de 63,00 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 11 de xullo de 2017. O xefe do Servizo Territorial Néstor Rodríguez Arias
21/07/2017 | Administración LocalMunicipal
Moeche
Aprobación definitiva do expediente de modificacion de créditos 5/2017

EDICTO En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, e xa que non se presentaron alegacións durante o prazo de exposición ao público, queda automaticamente elevado a definitivo o acordo plenario do día 15 de xuño de 2017, polo que se aproba expediente de modificación de créditos n.º 5/2017 na modalidade de suplemento de crédito e créditos extraordinarios financiado con cargo a anulacións ou baixas de créditos doutras aplicacións, xunto coa modificación do anexo de investimentos do presuposto de 2017 e que se fai público resumido por capítulos: Orzamento de gastos Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderá interpoñer directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Moeche, 17 de xullo de 2017. A alcaldesa Asdo.: Beatriz Bascoy Maceiras
21/07/2017 | Administración LocalMunicipal
Culleredo
Secretaría Xeral
Suspensión provisional obxectivos de calidade acústica na área acústica de tipo “sectores do territorio con predominio de solo de uso residencial”

D. Julio Sacristán de Diego, Alcalde do Excmo. Concello de CULLEREDO. FAI SABER: Vista a instancia subscrita pola COMISIÓN FESTAS DO BURGO, na que solicita autorización para a celebración dunha festa popular, no lugar de O BURGO, parroquia de O BURGO, deste termo municipal, os días 21, 22, 23, 24, 25 e 26 DE XULLO. Vista a resolución ditada por Alcaldía con data19/07/2017. Visto que os concellos poden, ao tratarse dunha actuación de ámbito municipal e en virtude ao establecido no artigo 7 do Decreto 106/2015 del 9 de xullo, sobre contaminación acústica de Galicia; de conformidade co exposto polo artigo 9 de la lei 37/2003, do 17 de novembro, con motivo da organización de actos de especial proxección oficial, cultural, relixiosa o de natureza similar, os concellos en cuyo ámbito territorial se celebren podrán adoptar, en determinadas áreas acústicas, despois da valoración da incidencia acústica, as medidas necesarias que deixen en suspenso temporalmente o cumprimento dos obxectivos de calidade acústica que lle sexan de aplicación. Tendo en conta o descrito no proxecto previo para a suspensión dos obxectivos de calidade acústica Expediente I17155. RESOLVO: PRIMEIRO.- Autorizar a suspensión provisional dos obxectivos de calidade acústica na área acústica de tipo a. “Sectores do territorio con predominio de solo de uso residencial” do Decreto 1367/2007, de 17 de novembro, sobre zonificación acústica e que vén de desenvolver a Lei 37/2003, limitada á seguinte zonas limitada polas rúas:  Rúa Juan Carlos I  Rúa das Artes  Rúa Manuel Azaña  Rúa dos Templarios  Rúa Anxo Senra  Rúa Mosteiro de Carracedo e as súas respectivas zonas de influencia (zonas de influencia que se estenderán a 50 metros aproximadamente): SEGUNDO.- Publicar o presente Decreto no Taboleiro de Edictos do Concello de Culleredo para o seu xeral coñecemento. O que comunico para o xeral coñecemento. Culleredo, 20 de xullo de 2017 O Alcalde presidente do Concello de Culleredo Julio Sacristán de Diego.
21/07/2017 | Administración LocalMunicipal
Ortigueira
Secretaría
Padrón de contribuíntes de prezo público polo servizo de axuda no fogar durante o mes de xuño de 2017

Por resolución da Alcaldía número 2017-0524 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE XUÑO DE 2017. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo de quince días contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o Recurso de Reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, de 1 de outubro, do procedemento administrativo común das administracións publicas Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria Ortigueira 17 de xullo de 2017 O Alcalde Juan Vicente Penabad Muras
21/07/2017 | Administración LocalMunicipal
Ferrol
Unidade de Contratación
Anuncio de licitación da “Prestación do servizo de transporte do alumnado participante no programa educativo municipal “Actividades extraescolares” curso 217-2018, con servizo de acompañante incluído” Expte.: AV 05003 17/18

Organismo: Concello de Ferrol Dependencia que tramita o expediente: Unidade de Contratación Descripción do obxecto: “Prestación do servizo de transporte do alumnado participante no programa educativo municipal “Actividades extraescolares” curso 2017-2018, con servizo de acompañante incluído” (Expte.: AV 05003 17/18). Tipo de contrato: servizos Prazo de execución: curso académico 2017-2018 Trámitación do expediente: ordinaria Procedemento: aberto cun único criterio de valoración (prezo), documentalmente simplificado. -Itinerario 1: A Laxe: 95 €/ ruta e día (sen IVE);104,50 €/ ruta e día (10% do IVE incluído) -Itinerario 2: Pazos: 95€/ ruta e día (sen IVE); 104,50 €/ ruta e día (10% de IVE) -Itinerario 3: San Xoán de Filgueira: 90 €/ ruta e día (sen IVE): 99 €/ ruta e día (10% do IVE incluído) O orzamento total de licitación tendo en conta o número total de viaxes para os itinerarios durante o curso escolar 2017-2018, tal e como figura no prego de prescricións técnicas é de 19.560,00 € (sen IVE) e 21.516,00 € (importe co 10% do IVE incluído). 5) FINANCIACIÓN E PARTIDA ORZAMENTARIA: O gasto derivado da presente contratación imputarase á partida 05003-3261-22300.6) GARANTÍA DEFINITIVA: 5% do importe de axudicación excluído o IVE 7) SOLVENCIA OU CLASIFICACIÓN: Os licitadores deberán acreditar as súas solvencias de acordo co esixido na cláusula 21.1. E) do PCAP. Único criterio de valoración: oferta económica (prezo) Entidade: Concello de Ferrol Dependencia: Unidade de Contratación Enderezo: Praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol. gal (Sede electrónica- Perfil do contratante) Data límite de obtención dos documentos e información: o último día do remate da presentación das ofertas. Obtención dos pregos e/ou do proxecto: www.ferrol. gal (Sede electrónica- Perfil do contratante) Data límite de presentación de ofertas: quince (15) días naturais contados dende o día seguinte ó da publicación do anuncio de licitación no BOP. Se o último día para a presentación de ofertas coincidise en sábado, domingo ou festivo trasladaráse ó seguinte día hábil. Lugar de presentación: No Rexistro Xeral do Concello de Ferrol en horas de 9 a 14 h (de luns a venres). En oficinas de Correos (con aviso ao órgano de contratación-consultar pregos). Entidade: Concello de Ferrol Enderezo: Praza de Armas, s/n.15402 Ferrol. Fax do Rexistro Xeral: 981944028 11) APERTURA DAS OFERTAS: no lugar, data e hora que se sinale no Perfil do Contratante. Ferrol, 11 de xullo de 2017 O alcalde do Concello de Ferrol, Jorge J. Suárez Fernández
21/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.57730. Peche. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Yuefen Milburn Sivo solicita de Augas de Galicia, por atoparse nas marxes do río do Muiño, a autorización de obras na parcela de referencia catastral 5397204NH5959N0001XJ, no lugar de O Bosque, parroquia de Dorneda (San Martiño), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57730. As obras solicitadas consisten no peche de parcela mediante 3 filas de bloque de formigón prefabricado e postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 11 de xullo de 2017. O xefe do Servizo Territorial Néstor Rodríguez Arias
21/07/2017 | Administración LocalMunicipal
Ortigueira
Secretaría
Padrón de contribuíntes pola taxa de asistencia a escola municipal de música durante o mes de xuño de 2017

Por resolución da Alcaldía número 2017-0533 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MUSICA DURANTE O MES DE XUÑO DE 2017. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo de quince días contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o Recurso de Reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, de 1 de outubro, do procedemento administrativo común das administracións publicas Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. Ortigueira 17 de xullo de 2017 O Alcalde Juan Vicente Penabad Muras